open-index/open-wikipedia-markdown huggingface dataset:
ميريام سپيطيري ديبونو

**ميريام سپيطيري ديبونو** (ب لحروف اللاتينية: **Myriam Spiteri Debono**) (تزادت ف 25 أكتوبر 1952) هي سياسية مالطية، و الرايس رقم 11 و لحالي ديال مالطا. هي أول مرا من ݣوزو لي تنتاخبات ف هاد لمنصيب. ديبونو كانت لمتكلمة د دار لمومتيلين د مالطا (Speaker tal-Kamra tad-Deputati ta' Malta)، من 1996 ل 1998، هي أول مرا خدات هاد لمنصيب عاوتاني.

## لبدية و لكاريير ديالها

سپيطيري ديبونو تولدات ب سمية ميريام زاميت - Miriam Zammit ف ڤيكطوريا، ݣوزو. خدات التعليم لبتيدائي ف ݣوزو و دخلات لكولية مالطا فين قرات لأدب النݣليزي و اللسانيات، تخرجات ف عام 1973، و صايبات لتيحاد د التلامد الشتيراكيين. زيد قرات لقانون و تخرجات كا نوطيرا پوبليك عام 1980.

أول منصيب د لبيرو پوبليك خداتو كان منصيب رايسة مجلس التعاونيات، و كا عضو مؤسيس ف لجنة لموساواة بين الجنسين.

كانت مترشحة ف حزب لعمال لمالطي ف 5 د النتيخابات لعامة (1981، 1987، 1992، 1996، 2003)، و لايني عمرها ما تنتاخبات كا عضو ف لبرلامان. وخا هاكداك، تنتاخبات كا إكزيكوتيڤ د لحزب ف عام 1982 و خدمات كا سكريطيرة د لپروپاݣانضا د لحزب.

ديبونو خدمات كا رايسة د حزب لعمال ف قسم النسا بين 1993 و 1996.

ف شتنبر 1996، تنصبات من عند لوزير اللول آلفريد سانت كا متكلمة ب سمية دولة مالطا ف دار لمومتيلين. كانت أول مرا مالطية خدمات ف هاد لمنصيب و جا فبلاصتها آنطون طابوني ف أكتوبر 1998.

ف يناير 2023، ديبونو تعرضات ل منصيب لمكلفة ب السطونضار من عند لحزب لقومي، مي رفضات يرشحوها حيت شافت راسها مامناسباش و مامهتماش ب هاد لمنصيب.

ديبونو مجوجة ب أنطوني سپيطيري ديبونو، و عندهم 3 د لولاد، جورج، هيلينا و كريستينا.

## لفترة الرياسية ديالها

ف 21 مارس 2024، تّعلن بلي غاتكون متسابقة لولانية ل لمنصيب د الرايس د جمهورية مالطا. ف السيمانات لي موراها، هادشي تكونفيرما بصح ف واحد لبيان مشتارك جا من عند لبيرو د لوزير اللول و الزعيم د لمعارضة.

دار لمومتيلين د مالطا صوتو ب ليجماع باش ينتاخبو سپيطيري ديبونو كا الرايس (رايسة) نمرة 11 د مالطا ف 27 مارس 2024، هادشي لي خلاها تكون أول رايس تنتاخب مور ليصلاحات الدستورية الجديدة د 2020، معا الشرط الجديد لمتجسد ف لموافقة د تلتين لبرلامان على لمترشح الرياسي.

ديبونو هي تالت مرا خدمات كا رايسة د مالطا، بعد من آݣاطا باربارا و ماري لوويز كولييْرو پريكا. عاوتاني هي تالت شخص من ݣوزو تنصب ل هاد لخدمة، بعد من آنطون بو دجاج و تشينسو طابوني.

ديبونو بدات ف لمنصيب ديالها ف 4 أبريل 2024.

ف لوقيتة د التنصيب ديالها، ݣرّات بلي هي طيكنوفوب؛ و عندها غير واحد لپورطابل كايتطوا و حاطة آسيسطو يقابل ليها لميساجات، و مخلية لادريسة د الإيمايل ديالها عند راجلها يتكلف بيها.

## جوائز و تشريفات
* 60x60px ماسطر كبير و صاحب شرفي ديال وسام لإستحقاق لمالطي (كيتعطى نيشان ل رئيس الجمهورية)
* 60x60px وسام "شيركا دجيا إرّيپوبليكا"  (كيتعطى نيشان ل رئيس الجمهورية)

## مصادر

تصنيف:زيادة 1952
تصنيف:مالطا
تصنيف:ناس حيين
بانكوك

**بانكوك** (بالطايلاندية: **กรุงเทพมหานคร** - "كروونڭ ثيب ماڭا ناكون"، وباللغة التقليدية: **กรุงเทพฯ** - "كرونڭ ثيبي")، هي لعاصيما ديال طايلاند وأكبر مدينا فيها. جات ف لوسط ديال لبلاد، على الديلطا د لواد د تشاو فرايا. لكبر ديالها تقريبا 1568.7 و تيسكنو فيها شويا كتر من 9 د لمليون د الناس على حساب لإحصاء د 2021. بقوة ما فيها ديال لويدان الصغار و لقناطر، كاتسمّا "ڤونيز ديال الشرق".

بدات بانكوك ك سونطر ديال البيع و الشرا صغير يامات مملكة أيوثايا ف لقرن الخمسطاعش، و بقات تاتكبر حتا ولاّت هي لعاصيما د لمملكة د ثونبوري ف عام 1767، و ديال لمملكة اللي جات مبعد منها (راتااناكوسين) من 1782. هي لعاصيما ديال لمملكة ديال طايلاند الجديدا من 1932. بانكوك فيها أكبر مطار ف طايلاند، و واحد من أكبر لمطارات ديال جنوب شرق آسيا.

## مصادر


تصنيف:عواصم ديال بلدان
تصنيف:طايلاند
تصنيف:عواصم آسيوية
لوس أنجلوس

**لوس أنجلوس** (بنݣليزية: **Los Angeles**) ولاّ **لوس أنجليس** ولاّ **لوس أنخيليس** ولاّ **إل إي** هي مدينا ميريكانية، و سونطر د لمقاطعة اللي عندها نفس السمية. جات ف لغرب د لبلاد، ف لولاية د كاليفورنيا، على لمحيط لمهدن. هي وحدا من سونطرات الثقافية والاقتصادية والعلمية المهمة ف لولايات لمتاحدة لماريكانية. من جيهت السكان، لوس أنجلوس هي أكبر مدينا ف كاليفورنيا و تاني أكبر مدينا ف ميريكان (من مورا نيو يورك).

تأسسات لوس أنجلوس ف 1781، و دخلات ف لولاية د كاليفورنيا ف 1850. تيسكنو فيها تقريبا 3.9 مليون د الناس، و لكن إلا تجمعات مع لبلايص اللي حداها، محسوبين باللّي تيسكنو فيها كتر من 18 لمليون واحد، و كاتسما لوس أنجلوس لكبيرا.

لوس أنجلوس مدينا مهمة ف لعالم و وقعو فيها بزاف د لحوايج مهمين. نظّمات إل إي لألعاب لأولمپية جوج مرّات (1932 و 1984)، و تلعبات فيها لفينال د كاس لعالم 1994، اللي كانت ف لميريكان.
## لأصل د السمية
السمية د لمدينة هي بالصبليونية، و تاتعني "لملايكا". السمية لأصلية هي طويلة (*Pueblo de Nuestra Señora la Reina de Los Ángeles del Río de Porciúncula*)، و تاتعني "الدوّار ديال لالا لعدرا لماليكا ديال لملايكا د واد پوركيينكولا".

## مصادر


تصنيف:مدون د الولايات المتاحدة د ميريكان
كيپ تاون

**كيپ تاون** (بلينڭليزية: **Cape Town** - بلآفريكانز: **Kaapstad** - بلخوسا: **iKapa**) هي مدينة ف جنوب إفريقيا، و تاني أكبر مدينا ف لبلاد (من مورا جوهانسبورڭ). هي وحدا من لعواصم التلاتة د لبلاد (لعاصمة التشريعية، فيها بلاصة لبرلمان د جنوب أفريقيا)، و أكبر مدينا ف لمنطقة د لكيپ الغربي، و تابعة للبلدية ديال كيپ تاون. جات ف لجنوب لغربي د لبلاد، و كيتلاقاو فيها لمحيط لأطلسي و لمحيط لهندي، اللي كاطّل عليهم بجوج.

لمدينا معروفة ب لمرسى ديالها وبلاصتها الطبيعية في منطقة كيپ فلوريستيك وبلاناتها بحال جبل الطابلة وكيپ بوينت. فعام 2014، تكلاسات كيپ تاون أحسن بلاصة ف العالم يقدر يزورها لواحد، علا حساب نيويورك تايمز. و تكلاصات ف لبلاصة اللولا تا عند ديلي تيليڭراف ف عوام 2016 و 2023.

كيپ تاون هي أقدم مدينة في جنوب إفريقيا، و أول مدينا بناوها لأوروپيين وبقاو فيها لوقت كامل ف إفريقيا جنوب الصحرا. وصل ليها يان ڤان ريبيك ف 6 أبريل 1652 و دار مستعمرة كيپ فوك، هو والشركة لهولاندية د الشرق د لهند. تطورات كيپ تاون تا ولاّت أول سونطر أوروپي ف قصبة الأمل الجيد، و ولات السونطر الإقتصادي والثقافي ديال قطاع كيپ. حتى وقيتة السخانة د الدهب (*gold rush*) ف ويتواترساند والطلعة فالنيڤو ديال جوهانسبرڭ، كانت كيپ تاون أكبر مدينة ف جنوب أفريقيا.

لبلاصة لمدنية عدها خط ساحلي طويل على المحيط الأطلسي و لي داخلة فيه خليج فالسي، وكيبقا غادي تال جبال هوتنتوت هولندا ف الشرق. كاين المتنزه الوطني د جبل الطبلة ف لحدود د لمدينة، و كاينين بزاف د لمحميات الطبيعية خرا وبلايص محمية بحرية ف لمدينا، و ف جوارها، باش يحميو البيئة الطبيعية الأرضية والبحرية و شكالها لكتيرة.
## مصادر


تصنيف:جنوب إفريقيا
تصنيف:عواصم ديال بلدان
تصنيف:مدون د جنوب إفريقيا
تصنيف:تأسيسات د 1652 ف إفريقيا
داكا (مدينة)

**داكا** (ب لبنڭالية: **ঢাকা**) هي لعاصيما د بانݣلاديش و أكبر مدينا فيها. جات ف لوسط د لبلاد، على ديلطا لڭانج، لي كيتلاقاو فيه ويدان بوريڭانڭا، توراڭ، داليشواري، و شيطالاكشيا. هي لعاصيما د لبلاد من نهار ستاقلات ف 1971.

تيسكنو ف داكا تقريبا 10,2 مليون د الناس، على حساب لإحصاء د 2022. مع لمنطقة اللي ضايرا بيها، تيوصلّو السكان د لبلاصة ل 22,4 مليون، و هو اللي تيخلّيها تكون تاسع أكبر مدينا ف لعالم من جيهت لعدد د السكان. داكا معروفا بالرسيم على لكرارس اللي كيدورو فيها (كيتسمّاو ريكشو)، و هاد لفن عتارفات بيه ليونيسكو ترات لا مادي ديال لإنسانية.

## مصادر


تصنيف:عواصم ديال بلدان
تصنيف:بانݣلاديش
تصنيف:عواصم آسيوية
باخنو

**باخنّو** ولّا **بوخنو** ولّا **سانسو** (السمية لعلمية *arbustus unedo*) نوع ديال الشجر ب خضورية دايمة و حجمو صغير من فاميلة *Ericaceae*. لموطن لأصلي د هاد النوع هوّ لحوض لمتوسطي و ؤروپا لغربية. هاد الشجرة كاتدير حبات د لفاكهة كاتشبه للتوت لبري، ولايني راه ماكاتجيش ڭاع للشجرة د التوت لي كاتنتامي ل فاميلة *Fragaria*.

## طاكصونوميا
باخنّو كان من بين النواع لي وصفها كارل لينايوس *Carl Linnaeus* ف لمجلد اللول ديال كتابو نواع لعشوب *Species Plantarum* ف 1753، و هوّ لي عطاه السمية لعلمية ديالو.

## التوزيع الجغرافي
باخنو منتاشر ف لحوض لمتوسطي بحال ف شمال إفريقيا (لمغريب، الدزاير، تونس، ليبيا)، ف جنوب ؤروپا (سپانيا، لبرطقيز، و جنوب فرانسا، الطاليان، صلوڤينيا، كرواتيا، مونطينيڭرو و ليونان) و ف الشرق لأوسط (تركيا، فلسطين، إسرائيل، لأردن، لبنان، سوريا). كانلقاوها تا ف غرب فرانسا، ألبانيا، بلغاريا و جنوب إرلاندا.

## التّخدام
يمين|تصغير|كيكة ''crumble cake'' مصاوبة من فاكهة باخنو
التوت ديال باخنّو فيه بزاف د السكّار ب نسبة ديال 40%، و ڤيطامينات مضادة للتأكسيد بحال ڤيطامين سي، بيطا كاروتين، ڤيطامين بي 3، و طوكوفيرول، و أسيدات ؤرڭانية ب نسبة ديال 9%. كاتقدر تّكال طرية، ولايني أغلبية طايبة حيت طرية كاتّجرح بزّربة شي لي كيخلي الطرونصپور ديالها ماشي عملي.

لفاكية د باخنو كاتخدم سيرتو ف لكوفيتير، يوڭورت، ولّا لمصاوبة د الشراب، بحال *ميدرونيو* ف لبرطقيز. ف ألبانيا كيصاوبو منو *راكيا*، لي هوّ نوع د ماحيا تقليدي عندهم.

لوراق ديال باخنو كيتخدّمو تا ف الطب د لعشوب سيرتو ضد الطونسيو و مرض السكار.

## تصاور

فيشي:Arbutus_unedo_fruit_close-up.jpg|حبة ديال فروتة باخنو
فيشي:Maginje_na_Koločepu.JPG|شجرة د باخنّو
فيشي:Badaia_-_Barranco_de_los_Goros_-_Madroño_02.jpg|زهور د الشجرة قبل ماتولي فروتة
فيشي:Strawberry_tree_berry.jpg|حبة باخنو مقسومة
فيشي:Arbutus_unedo_coupe_MHNT.jpg|خشب د باخنو


## مصادر


تصنيف:نبتات كيتكالو
تصنيف:فروتات كيتكالو
تصنيف:فلورا د ؤروپا
تصنيف:فلورا د شمال إفريقيا
تصنيف:نواع مامهدداش د ليستا لحمرا
تصنيف:نبتات توصفو ف 1753
كورينتي د الكناري

**لكورينتي د الكناري** هو واحد الكورينتي بحري بارد كيجري على طول الساحل الغربي ديال إفريقيا. هاد الكورينتي موهم بزاف ل لمغريب ول لبلادات اللي حداه (موريتان , ساليڭان و كابو ڤيردي).

تصغير|التوجيهة ديال كورينتي د الكناري

## لأهمية ديالو

### للبيئة
* كيجيب معاه الماكلة للحوت و الكائنات البحرية
* كيخلي البحر عامر بالنواعات ديال الحوت والعشبات البحرية
* كيأثر على الجو ، كيخليه مرخف ؤ ماسخونش بزاف بحال البلايص الدخلانية

### لليكونومي
* كيعاون الصيادة باش يصيدو بزاف ديال الحوت
* ممكن يتستعمل فالمستقبل باش يجينيري الطاقة الخضرة

## المستقبل ديالو
العولاما كيقولو بلي الشونجمو اللي كايوقع للمنزلة ممكن يأثر على هاد الكورينتي فالمستقبل:
* ممكن تبدل القوة ديالو
* ممكن تتبدل التوجيهة ديالو شوية

## مصادر

تصنيف:محيطات
صاراييڤو

**صاراييڤو** ولاّ **ساراييڤو** (بلبوصنية: **Сарајево**، ولاّ:**Sarajevo**) هي لعاصيما د لبوصنة ؤلهرسك و أكبر مدينة فيها. جات ف لوسط لغربي د لبلاد، ما بين الجبال د لألپ الدينارية، و كيدوز منها لواد د ميلياكا. تيسكنو فيها تقريبا ربع مليون د الناس، ويلا تجمعات مع النواحي ديالها تيوصلو ل نص مليون.

دازو على صاراييڤو بزاف د لبلدان و لحضارات، و مخلطين فيها بزاف د التقافات. على داكشي تاتسمّا "لقدس د ؤروپا"، حيت فيها بزاف د الجوامع و لكنائس ديال لمسيحيين و ليهود. صاراييڤو هي أول مدينا ف ؤروپا، و تاني مدينا ف لعالم دخّلات الطرام ديال الضو، و كان هادشي ف 1885. هي معروفا تا حيت كانت هي لمدينا اللي بدات منها لحرب لعالمية لولة، حيت تمّا فين تّقتل ولي لعهد د النمسا.

صاراييڤو هي لعاصيما د لبوصنة ؤلهرسك من نهار ستاقلات ف 1992، و فيها أكبر مطار دولي ف لبلاد. ف 1984، تنضّمات فيها لألعاب لأولمپية ديال الشتوا (ديك الساعة كانت محسوبا على يوݣوسلاڤيا).

## مصادر


تصنيف:لبوصنة ؤلهرسك
تصنيف:عواصم ديال بلدان
تصنيف:تأسيسات د 1461 ف ؤروپا
لوتسو

**اللوتسو** (بالمالطية: [lutt͡su], الجمع: luzzijiet) هوا باطو ديال الصيد التّقليدي من الدزيرات د مالطا. هاد الباطوات ملونين ومشهورين بالعينين اللي مرسومة فالقدام ديالهم.
تصغير|باطو لوتسو مزوق بجوج عينين د حورس

## أصلو

الـلوتسو تطور فالبدية ديال القرن العشرين. كان مقادة للباطوات القديمة بحال الـ"فيريلا" (ferilla) والـ"فريڭاتينا" (fregatina). هاد التبديلات و الروتوشات جاو باش الباطو مايتزعزش وسط الماج ويكون و يكون ساهل فالتحراك وميبرزطش الصيادة والسياح.
[تصغير|باطو لوتسو فالڤيلاج د [مرساشلوك - مالطا]]

## الشكل ديالو

### الشكل
* الطول: بين 5 و7 ميترو على حساب المعلم
* عرض: علاين جوج ميترو شي مرات كثر شويا
* قاع مسطح باش يسهال يتجبد للپلاج

### اللوان والزواق
* لوان عاطية للعين: الزرڭ، الصفر، الحمر، والخضر هوما اللي كايتخدمو بزاف.
* العينين: مرسومين فالجناب د القدام على شكل عين حورس المصرية القديمة.

## التخدام
اللوتسو خدموه فاللول باش يصيدو فالميمان القراب من لاپلاج ، والموطور خلاهم يمشيو بعيد فالبحر وبدا شوية بشوية تاياخذ بلاصة الكاجيك *kadjjik*. تخدم تاني الترونسپور د المونة بينات المراسي ديال دزاير مالطا.

لامارين النڭليزية خدمات اللوتسو باش تمون البابّورات ديالها سوا الحربية ولا التجارية. و فوقيتة د الحرب العالمية الجاوجة ، كان اللوتسو مكلف بالعتيق فالمرسى الكبير.

## أهميتو فالثقافة د مالطا

اللوتسو ولى رمز للتراث البحري المالطي وكايبان بزاف فالتصاور السياحية و فالطابلوات الفنية.
بالنسبة للعينين كيعتاقدو الصيادة باللي راه كاتحميهم من الخطر اللي فالبحر، وهاد التقليد يمكن يكون جاي من الوقيتة الفينيقية القديمة.

## التحديات اللي كاتواجهو

الباطوات الجداد اللي مطورين كثر كتنافس اللوتسو فالضومين د الصيد. و كاين تا تحديات فالخدمة اللي كاتدار باش ياضاپتيو اللوتسو مع العبارات البيئية الجديدة والقوانين لي كيتعلقو بالصيد و باقي الأمور التنظيمية.

## مصادر

تصنيف:مالطا
تصنيف:لمركوب
تصنيف:تاريخ بحري د مالطا
تصنيف:مقالات د مسابقة ويكيپيديا ب الداريجة غشت 2024
تصنيف:تقافة د مالطا
الراية ديال مالطا

تصغير|الراية د مالطا ديال دابا
بدات الخدمة بالراية ديال مالطا ديال دابا ف 21 شتنبر 1964، بعد ما ستاقلات على بريطانيا. **الراية ديال مالطا** مقسمة بالطول على جوج، باللون لبيض و لحمر، و ف لقنت ديال الجهة البيضة، كاين فيها صليب جورج البريطاني

## تاريخ الراية
كاتقول واحد الأسطورة بلي اللون البيض و الحمر ختارهم جورج اللول، الكونت ديال صقلية عام 1090 فاش نزل فمالطا بعد ما توقفو النورمان من الهجوم ديالهم ضد الجنوب دالطاليان، و طلب من المسيحيين ديال مالطا يتحاربو معاهم ضد العرب. الراية ديال مالطا فيها الصليب ديال القديس جورج، لي معروف باللون لبيض ديالو على خلفية حمرا.

## الرايات لقدام ديال مالطا

فيشي:Black_flag.svg|بديل=راية الخلافة العباسية لي تخدّمات ف مالطا مابين عوام 870–909.|راية الخلافة العباسية تخدّمات ف مالطا بين 870 و 909.
فيشي:Fatimid_flag.svg|بديل=راية الخلافة الفاطمية لي تخدّمات ف مالطا مابين عوام 909–1091.|راية الخلافة الفاطمية تخدّمات ف مالطا بين 909 و 1091.
فيشي:Unofficial_Flag_of_Malta_(pre-1943).svg|بديل=الراية المدنية ديال مالطا مابين عوام 1091–1943.|الراية المدنية ديال مالطا بين 1091 و 1943.
فيشي:Flag_of_the_Sovereign_Military_Order_of_Malta.svg|بديل=راية فرسان القديس يوحنا مابين عوام 1530–1798.|راية العلّاما د القديس يوحنا بين 1530 و 1798.
فيشي:Flag_of_France.svg|بديل=راية فرنسا لي تخدّمات ف مالطا مابين عوام 1798–1800.|راية فرنسا لي تخدّمات ف مالطا مابين عوام 1798–1800.
فيشي:Flag_of_the_Kingdom_of_the_Two_Sicilies_(1816).svg|بديل=راية الجوج ممالك د صقلية لي تخدّمات ف مالطا من 1798 ل 1813.|راية الجوج ممالك د صقلية لي تخدّمات ف مالطا من 1798 ل 1813.
فيشي:Flag_of_Great_Britain_(1707-1800).svg|بديل=راية بريطانيا العظمى لي تخدّمات ف مالطا مابين عوام 1798–1801.|راية بريطانيا العظمى لي تخدّمات ف مالطا مابين عوام 1798–1801.
فيشي:Flag_of_the_United_Kingdom.svg|بديل=راية بريطانيا العظمى و أيرلندا لي تخدّمات ف مالطا من عام 1801|راية بريطانيا العظمى و أيرلندا لي تخدّمات ف مالطا من عام 1801
فيشي:19th_Century_Flag_of_Malta.svg|بديل=راية مستعمرة مالطا لي تخدّمات ف القرن تسعطاش.|راية مستعمرة مالطا لي تخدّمات ف القرن تسعطاش.
فيشي:Flag_of_Malta_(1875–1898).svg|بديل=راية مستعمرة مالطا مابين عوام 1875–1898.|راية مستعمرة مالطا من 1875 ل1898.
فيشي:Flag_of_Malta_(1898-1923).svg|بديل=راية مستعمرة مالطا مابين عوام 1898–1923.|راية مستعمرة مالطا بين 1898 و 1923.
فيشي:Flag_of_Malta_(1923-1943).svg|بديل=راية مستعمرة مالطا مابين عوام 1923–1943.|راية مستعمرة مالطا بين 1923 و 1943.
فيشي:Flag_of_Malta_(1943-1964).svg|بديل=راية مستعمرة مالطا مابين عوام 1943–1964.|راية مستعمرة مالطا بين 1943 و 1964.
فيشي:Flag_of_Malta_(1943).svg|بديل=الراية المدنية ديال مالطا مابين عوام 1943–1964.|الراية المدنية ديال مالطا مابين عوام 1943–1964.
فيشي:Royal_Standard_of_Malta_(1964–1974).svg|بديل=راية مالطا لي تخدّمات من قيبال إليزابيط التانية مابين عوام 1967–1974.|راية مالطا لي تخدّمات من قيبال إليزابيط التانية مابين عوام 1967–1974.
فيشي:History_of_the_Maltese_Flag.webp|بديل=تاريخ الراية د مالطا.|تاريخ الراية د مالطا.


## نويطات

## مصادر

تصنيف:مالطا
تصنيف:تاريخ د مالطا
تصنيف:رايات وطنية
تصنيف:تأسيسات د 1964 ف مالطا
علاج ضوئي حراري ب لڭاز

**العلاج الضوئي الحراري بالڭاز** () هي تقنية عصرية كتستعمل ف علاج الأورام د لكونصير، و كتعتمد على تسخين الخلايا د لكونصير و ستعمال ڭازات علاجية باش يتقضى عليها.

## المبدأ
هاد التقنية كتخدّم جزيئات نانوية (نانو مواد) مكونة من نيتريد النيوبيوم (Nb2C) مغلفة بطبقة ديال السيليكا اللي فيها مسامات. هاد المسامات كتخزن مادة معروفة ب سمية S-nitrosothiol (RSNO) اللي كتطلق ڭاز أكسيد النيتريك (NO) فالبلاصة اللي فيها الورم ملي كيتعرضو ل الشعا د الليزر القريبة من الشعا تحت لحمر (NIR-II).

## التطبيق
ملي كيتعرضو هاد النانو مواد الشعا د الليزر، كيسخنو و كيطلقو ڭاز أكسيد النيتريك، اللي كيخدم مع الحرارة باش يقتل الخلايا د لكونصير. هاد الطريقة كتسمح بالعلاج الفعال ديال الأورام د لكونصير بلا ما تضر النسايج السليمة المجاورة.

## الأبحاث
الدراسات اللي تدارو على هاد التقنية بينو بلي العلاج الضوئي الحراري بالڭاز فعال ف تنقيص نمو الأورام د لكونصير. هاد النتائج تنشرت فمجلة *Advanced Science* ف2020، و كتبين بلي هاد التقنية عندها مستقبل واعد فمجال علاج لكونصير، خصوصا النواع اللي ما كتستجبش للعلاجات التقليدية.

## مصادر

تصنيف:طب
بيپولير

**البيپولير** () هو مرضة نفسية كاتأثر على المجاج ديال الواحد. هاد المرض كان كيتسمى قبل "الهوس ليكتيئابي ". الناس لي عندهم هاد المرضة كيعيشو تݣليبات كبيرة ف المجاج ديالهم، من الفرحة الزايدة (لي كيسميوها هوس) للضيم الكبير (لي هو الاكتئاب).

## ليمارات
ليمارات ديال البيپولير كتختالف على حساب الحالة ديال المريض:

### الهوس

* فرحة زايدة بلا سبب
* حركة زايدة وطاقة كبيرة
* قلة النعاس
* أفكار زربانة
* كلام بزاف وبالزربة
* تصرفات بلا ميزان (بحال الشرا بزاف ولا السيكس بلا پروطيكس)

### الاكتئاب

* غبينة كبيرة ومستمرة
* ضياع الاهتمام بالأنشطة لي كانو كيعجبو المريض
* تبدال ف الشهية والوزن
* مشاكل ف النعاس (زيادة ولا نقصان)
* العيا وفقدان الطاقة
* صعوبة ف التركيز
* أفكار على الموت ولا الانتحار

## النواع
كاينين جوج نواع رئيسيين ديال البيپولير:

# النوع اللول: فيه كريزات هوس قاسحة و كريزات اكتئاب
# النوع الثاني: فيه كريزات هوس خفيفة (كيسميوها هوس خفيف) وكريزات اكتئاب

## الأسباب
مازال الأسباب الدقيقة ديال الاضطراب ثنائي القطب ماشي معروفة بالضبط، ولكن العولاما كيعتقدو بلي كاينين اسباب كتيرة كتساهم فيه:

* الوراثة: المرض كيمشي ف الفاميلات
* التركيبة الكيماوية ديال الدماغ: خرطات ف الناقلات العصبية
* الطانسيو والصدمات النفسية

## التشخيص
التشخيص كيتدار على طريق الطبيب النفسي، لي كيدير دياݣنوستيك شامل للمريض ويسولو على التاريخ الطبي ديالو وديال فاميلتو . خاص المريض يعيش كريز وحدة على الأقل ديال الهوس أولا الهوس الخفيف باش يتشخص بالبيپولير .

### العلاج
العلاج ديال البيپولير كيكون طويل و كاتدخل فيه:

* الدوايات: بحال مثبتات المجاج، و مضادات الإكتئاب، و مضادات الذهان
* العلاج النفسي: بحال العلاج المعرفي السلوكي
* تبدال ف النمط د المعيشة: بحال السيستيم الغذائي المتوازن، و السپور، و النعاس المقاد

الموهيم هو المتابعة الدايمة مع الطبيب والالتزام بالعلاج حتى ف وقيتات الإستقرار.

## الخلاصة
البيپولير مرض جدي، ولكن يمكن تحكم فيه ب العلاج المناسب و الدعم. الوعي ب هاد المرض مهم باش الناس لي كيعانيو منو يلقاو المساعدة لي محتاجينها و يعيشو حياة طبيعية و صحية.

## مصادر


تصنيف:مرض
تصنيف:پسيكولوجيا
تصنيف:كتيئاب
دابلين

**دابلين** ولاّ **ديبلان** (بلينݣليزية: **Dublin**، بلإرلاندية: **Baile Átha Cliath** ولاّ: **Bleá Cliath**) هي لعاصيما د إرلاندا و أكبر مدينة فيها. هي أكبر مدينا تا ف لجزيرة د إرلاندا كاملا. جات ف الشرق د لبلاد، و تاطّل على لمحيط لأطلسي، ف لبلاصة اللي تيصب فيها لواد د ليفي.

دابلين عندها تاريخ قديم و سكنو فيها الناس من لعصر لبرونزي. دازو علبها بزاف د لحضارات بحال لڤايكينݣ و النورمان ولينݣليز. هي لعاصيما د إرلاندا من 1542، و لعاصيما د لجمهورية د إرلاندا من لعام اللي ستاقلات فيه ف 1922.

تيسكنو ف دابلين تقريبا 600.000 واحد، ويلا تجمعات مع النواحي ديالها تيوصلو تال 1.2 مليون د الناس. هي أكبر مركز صناعي ف لبلاد و فيها لمقرات ديال بزاف د الشركات لكبار ف لعالم (بحال أمازون و فيسبوك و ݣووݣل) حيت الضريبة هابطة ف إرلاندا.

## مصادر


تصنيف:جمهورية إرلاندا
تصنيف:عواصم ديال بلدان
تصنيف:تأسيسات د 841
أعڭمي

[200px|تصغير|يسار|الدخلة د أعݣمي ف واحد [رياض|الرياض]]
200px|تصغير|يسار|فراش ف وسط أعݣمي ديال دار مبنية ب التراب

**أعݣمّي** () هو المدوز من الباب الكبير للباب التاني (بلا دفة) اللي كايدخل لقاع الدار البلدية (غالبا المراح بلا ضالة)، كيتبردو فيه الناس ف يامات الصهد حيت تايكون واسع ماشي بحال الكولوار.

هاد الطرف من الدار داخل ف المعمار الموري ؤ موجود بزاف ف الرياضات و الديور القدام د سوس و مراكش.

## الشكل ديالو
أعݣمي يقدر يكون مربع ولا طوالة ولا متلت، ولا يقدر يكون شي مرات غي زنيقة مسݣمة كايمشي فيها اللي داخل للدار و ماكايشوفش شنو كايطرا لداخل حتى كايوصل للمراح. ف شي حالات عند الفاميلات المحافظة بزاف، تايبنيوه على شكل متاهة ملوية اللي كاتحبس الشوفان و الصوت بين اللي ݣالس ف الدار و اللي كاين برّا ديالها.

ف شي رياضات د الفاميلات المراكشية القديمة كاتلقا ثلاثة د أعݣميات؛ اللول سميتو أعݣمي البراني هو اللي كايجي نيشان قدام الباب الكبير د الدار، موراه كاين أعݣمي الوسطاني و اللخر هو أعݣمي الدخلاني اللي كايوصل للمراح.

## مصادر

تصنيف:جهة سوس ماسة
تصنيف:إقليم لحوز
تصنيف:لمعمار لمغريبي
تصنيف:مقالات د مسابقة ويكيپيديا ب الداريجة غشت 2024
پورسعيد

**پورسعيد** ولّا **بورسعيد** هي مدينة مصرية و اللي معروفة ب لعربية تا ب "المدينة الباسلة" (يعني ب الداريجة "لمدينة الزاعمة")، كاينة ف شمال-شرق مصر و تاتطل على لبحر لبيض لمتوسط و المدخل الشمالي ل قناة السويس، و هي العاصمة ديال محافظة پورسعيد، تيسكنو ف پورسعيد كتر من نص مليون واحد.

تأسسات پورسعيد ف عام 1859 وقت حفر قناة السويس، ولايني لبلاصة فين تأسسات كان عندها تاريخ قدم من داكشي، و هي قريبة من مدون قدام ديال مصر، و لموضع ديال المدينة خلاها تولي مدينة كبيرة و مهمة ف ليقتيصاد ديال مصر كتيرشي ب لمرسى ديالها.

## أصل سّمية
السمية د پورسعيد مركبة من كلمة (Port) بلفرونسي لي ب الداريجة كاتعني "مرسى" و كلمة "سعيد"، و هي السمية د الوالي ديال مصر سعيد باشا.

## ناس معروفين تولدو ف پورسعيد
* سكينة فؤاد
* عبد الرحمن شكري
* عبد الرحمن فوزي
* عمرو دياب
* فايزة أبو النجا
* كامل أبو علي
* محمود ياسين
* محمد زيدان
* مسعد نور
* هاني أبو ريدة

## مصادر


تصنيف:مدون د مصر
تصنيف:تأسيسات د 1859 ف مصر
تصنيف:تأسيسات د 1859 ف إفريقيا
السمسمية

تصغير|الطبول ديال التوبا كايعزف السماسية.
**السمسمية** هي آلة موسيقية مصرية محلية عندها جدور ف مصر القديمة. كاتخدّم هاد لألة ف نواع محددّة ديال لمزيكة لمصرية.

كاتخدّم السمسمية ف نوع موسيقي مصري ديال لمزيكة الشعبية لمعروفة ب "السواحلي"، و هي نوع ديال لمزيكة الشعبية لمصرية من الساحل الشمالي د لبلاد، و اللي كاتعتمد على الآلات لموسيقية لمصرية لقديمة. تقدر تكون السمسية دخلات ل الساحل الشمالي ديال لبلاد من واد النيل ف لقرن 19 من قيبال عمال مصريين ف قناة السويس. السمسمية كاتخدّم تا ف نواع خرة ديال لمزيكة لمصرية.

غالبًا ما كاتخدّم السمسمية معا نوع د الشطيح لمصري كايتسمى البامبوتية، و تا بين مجموعات الموسيقيين لمصريين لمعروفين ب سمية "الصباحية" ف مدينة پورسعيد و مدينة لإسماعيلية.

تصغير|مرا مصرية قديمة كاتعزف السمسمية

## دور السمسمية ف لمقاومة الشعبية ف مصر
لعبات السمسمية دور مهم بزاف خلال فترة حرب لإستنزاف ف مصر؛ حيت كانت الجهاز اللول، و أكتر تأتير ف الحرب لإعلامية؛ و خدّموها سكان لقناة لبسيطة باش يشعلو لمشاعر لوطنية و لمقاومة عند لمصريين.

## مصادر

تصنيف:آلة د لموسيقا
تصنيف:موسيقا مصرية

تصنيف:مصر لقديمة
سركال الويب

[يسار|تصغير|سركال الويب (سافاري) كيمعرض [ويب|صفحة ديال الويب]]

**سركال الويب** () هو واحد التخديمة (app) اللي كاتخلي الواحد يقد يدخل لشي سيت د لويب فاش شي خدايمي كايطلب شي صفحة ديال الويب من شي سيت ويب، السركال كايجيب الفيشييات تاوعها من عند سرباي الويب (السيرڤور) ؤ كأفيشّيهم فالشاشة ديال الخدايمي السركالا كايتخدّمو ف شلا دهازات بحال الديسكطوپات اللاپطوپات، الطابليطات، ؤ السمارتفونات.ف 2020، شي 4.9 مليار واحد تقريبا خدّمو شي سركال من السركالا.أكثر سركال كايخدّموه الناس هو ݣوݣل كروم، فين هارف على 64% ديال السوق العالمية ديال السركالا، تابعو سافاري ب 19%.

السركال ديال الويب ماشي هو الموطور ديال التقلاب، واخا بزاف ديال الناس كايتخالطو ليهم. الموطور ديال التقلاب عبارة علا سيت ويب كايعطيك الوصلات (اليانات) ديال سيتات ؤخرين. ولكن باش تقد تتكونيكطا للسرباي د أيتها سيت مالأساس ؤ تأفيشيه مالفوق، الخدايمي خاصو يكون مأنصطالي عندو شي سركال ديال الويب  فشي كونطيكسات تقنيين بزّاف، السركالا ديال الويب كايعطو ليهم ب العومالا ديال الخدايميا user agents.

## مصادر


تصنيف:ويب
تصنيف:مقالات ب عناوين فيها نيولوجيزم
جمال عبد الناصر

**جمال عبد الناصر حسين** (تولد ف 15 يناير 1918 ف لإسكندرية - مات ف 28 شتنبر 1970 ف لقاهرة) كان هو الرايس التاني ديال مصر، من 1956 ل 1970.

## مصادر


تصنيف:زيادة 1918
تصنيف:وفيات 1970
تصنيف:السياسة د مصر
تصنيف:مصريين
تصنيف:ناس توفاو ف لقاهرة
بوزروڭ

**بوزروڭ** ولّا **تيڭري** ولّا **لبحرار** هو واحد لحيوان كايعيش على الصخور ف جنب لبحر. عندو جوج غشاوات و كايتكال.

سميتو ف لعولوم **Mytilus galloprovincialis** (النوع لّي كاين ف لمغريب جنب موحيط اطلاسي
و ف لبحر الدخلاني). ولايني كاينين نواع خرين.

## سّمية
على حساب محمد شفيق، سّمية ديال هاد لحيوان جات من لأمازيغية و مركّبة من "بو" و "وزروڭ" لي كاتعني "مول لكوكياج".

## تصاور


Mosse del Mîtrinne Mer divins schafiote.jpg|ف غشاتو
Mejilla Raeiros.jpg|ف لبرطقيز
Mosses so ene rotche.jpg|ف سيدي بو لخير (دكّالة)
Made of sand (34943220936).jpg|تيمساح مصاوب ب رّملة و مزوّق ب قشور بوزروڭ
Allevamenti di Cozze al largo di Porto Garibaldi - panoramio (1).jpg|كايتربّى على لعوامات (ف طّاليان)
Plat mosses fritches.jpg|كايتكال ب لفريت
Papî pol tcheriaedje des mosses Marok.jpg|رخصة باش يتقّل من لواليديّة


## سكنة
كايعيش ملاسق على الصخور ديال جنب لبحر. و كايتلسق ف كلشي (متلا عمود لّي كايقيس لما).

## مصادر


تصنيف:حيوان
ڤيلنيوس

**ڤيلنيوس** (بالليتوانية: **Vilnius **، بلألمانية: **Wilna**، بلپولونية: **Wilno**، بالروسية: **Вильнюс** ولاّ **Вильна**) هي لعاصيما د ليتوانيا و أكبر مدينة فيها. هي تاني أكبر مدينة ف لبلدان د لبلطيق (من مورا ريݣا). جات ف لجنوب لغربي د لبلاد، حدا لحدود مع بيلاروسيا.

تأسسات ڤيلنيوس ف لقرن 14 و دازو عليها بزاف د لبلدان و لحضارات، و داكشي علاش عندها سميات ببزاف د اللغات. داز عليها تا ناپوليون بوناپارت، اللي سمّاها "لقدس د ليتوانيا"، حيت شاف باللي كانو ساكنين فيها بزاف د ليهود. هي لعاصيما د لجمهورية د ليتوانيا من 1990، اللي هو لعام اللي خرجات فيه من لإتحاد السوڤياتي.

تيسكنو ف ڤيلنيوس شويا كتر من 600.000 واحد، و فيها أكبر مطار دولي د لبلاد. هي مدينا خدامة على التقافة، كانت ف 2009 هي لعاصيما د التقافة د ؤروپا. لمدينة لقديمة ديالها داخلا فالليسطة ديال مواقع الترات لعالمي ديال ليونيسكو من 1994.
## لأصل د السمية
ڤيلنيوس واخدا سميتها من لواد اللي كيدوز منها، و اللي سميتو "ڤيلنيا".

## مصادر


تصنيف:ليتوانيا
تصنيف:عواصم ديال بلدان
مصطفى لعلوي (فلكي)

**مصطفى لعلوي** (مزيود ف 1966، توفى ف 6 غشت 2024) عالم فلكي مغريبي. كان عضو ف لإتحاد الجيوفيزيكي لميريكاني و ف هيئة التبقشيش ف قسم لفيزيك و لفلك ف وكالة نازا لميريكانية.

## قرايتو
مصطفى لعلوي أصلو من مدينة تازة، و خدا ليصونس ديالو ف لفيزيك د لحالات لقاسحة من جامعة محمد اللول ف وجدة. مشى موراها باش يقرا ف مركز الدراسات لفضائية د الشعا ف تولوز، فرانسا، و خدا الدوكتورا ف لفيزيك ف 1994. ف داك لعام نيت، تحوّل ل جامعة كاليفورنيا ف لوس أنجيلوس فين دار أبحات ديال مور الدوكتورا، و خدا عدد د لمناصب.

ف التيز د الدوكتورا، خدم لعلوي معا لأستاد جان ميشيل بوسكي، على لملاحضات لمتعلقة ب منطقة الشفق لقطبي لي تجمعو بواسطة مركبة لفضاء أوريول 3 *Auréole 3*.

## أعمال ديالو
لأبحات ديالو مركزة على لفيزيك ديال لغلاف لمغناطيسي، ب تخدام النمادج و لمحاكية. و هيّ مرتابطة سيرتو ب الدراسة د لفرتيتات بحال لأيونات و لفرتيتات لي كيجيو من الشمش ف لوقت ديال لعواصف.

## مصادر

تصنيف:زيادة 1966
تصنيف:عولاما و عالمات مغاربا
تصنيف:ناس توفاو ف الولايات المتاحدة د ميريكان
تصنيف:وفيات 2024
تصنيف:ناس تزادو ف تازة
لإسكندرية

**لإسكندرية** () هي مدينة مصرية و اللي معروفة ب لعربية تا ب "عروس البحر الأبيض المتوسط" (يعني ب الداريجة "عروس لبحر الدخلاني")، كاينة ف شمال-غرب مصر و تاتطل على لبحر الدخلاني، و هي تاني أكبر مدينة ف لبلاد مورا لقاهرة، و هي العاصمة ديال محافظة لإسكندرية، تيسكنو ف لإسكندرية علاين 5 مليون و نص د الناس.

تأسسات لإسكندرية ف عام 332 ق.م وقت أليكساندر لكبير، و كانت لعاصمة د مصر تا دخلو ليها لعرب ف 642 ميلادية. دازو على لإسكندرية بزاف د لحضارات منها ليونانية و الرومانية و لعربية و لأتراك لعتمانيين و لفرانساويين و لبريطانيين. كل وحدا من هاد لحضارات خلات أتر ديالها ف لمدينة، و خلاها تولي مدينة كبيرة و مهمة ف ليقتيصاد ديال مصر كتيرشي ب لمرسى ديالها.

## ناس معروفين تولدو ف لإسكندرية
* أحمد عصمت عبد المجبد
* توفيق الحكيم
* جمال عبد الناصر
* حمزة نمرة
* سيد درويش
* عمر الشريف
* كرم جابر
* كلاوديوس پطوليمايوس
* محمود عبد العزيز
* هند رستم
* يوسف شاهين

## مصادر


تصنيف:مدون د مصر
تصنيف:مدون مقدسة
باسيرو ديومايي فايي

**باسيرو ديومايي فايي** (مزيود ف 25 مارس 1980)، لمعروف بزاف غير ب **ديومايي**، سياسي سينيڭالي، موفتيش ديال الضرائب فايت، و الرايس نمرة 5 ديال السينيڭال من 2024. هوّ لأمين لعام ديال حيزب *PASTEF* لي كان تّمنع، و ربح لإنتخابات الرياسية د السينيڭال د 2024، بعدما تستبعد لمرشّح عصمان صونكو. هاد اللخر عيّنو ديومايي رئيس د لوزارا بعدما شد لمنصب د الرياسة.

## حياتو
تولد فايي ف ندياڭانياو، ف منطقة مبور ف غرب السينيڭال. كينتامي ل لإتنية د السيرير *Serer*، و هوّ من فاميلة فايي النبيلة. السمية لوسطانية ديالو ديومايي كاتعني "شريف" ب اللوغة د السيرير. بّاه صامبا فايي كان عضو ف لحيزب لإشتراكي السينيڭالي. و جدّو كان شارك ف لحرب لعالمية اللولة معا فرانسا، و من بعد تشد ف لحبس بسباب مدابزة معا السلطات لفرانساوية ف السينيڭال، حيت بغى باش تأسس مدراسة ف ندياڭانياو. هاد لمدراسة لي تدارت ف اللخر هيّ نيت لي قرا فيها ديومايي.

## لقراية و لبدية د لكاريير
قرا فايي ف لمدراسة د الدوار فين تزاد و كبر، و موراها دار الليسي ف مبور. ف عام 2000 شد لباك، و مبعد دار ماسطر ف لقانون ف جامعة الشيخ أنطا ديوپ ف داكار. قرا موراها ف لمدراسة لوطنية د لإدارة ف 2004. ملي تخرّج، ختار باش يولّي موفتيش ديال الضرائب ف الديپارطومو ديال الضاريبة و لعقار، و تماك تلاقى معا عصمان صونكو و ولاو صحاب. صونكو أسس النقابة د الضاريبة و لعقار، و حيزب PASTEF لي نضمّ ليه فايي. ملي كان الرئيس ديال النقابة، ناضل فايي باش يسهّل لملكية د لعقار و الديور ل لعومالا ديال الضرائب و لأملاك.

## لكاريير السياسية
تصغير|فايي ف 2020
فايي كان ف اللول ضيف على حيزب PASTEF ملي تأسس، ولايني بزّربة طلع ف لمناصب تا ولّا من أهم الشخصيات ف لحيزب. كان من أهم الناس لي بناو لإديولوجيا و الديزاين ديال لحملة لإنتخابية د عصمان صونكو، ف لإنتخابات الرياسية د 2019، لي جا فيها صونكو التالت. ف فبراير 2021، ولّا فايي لأمين لعام د لحيزب، بعدما تشد صونكو ف لحبس بسباب إتهامات ديال لإغتصاب. باش يوصل ل السلطة، حاول فايي يطبق سطراتيجية ديال توحيد لمعارضة على ود لإنتخابات د 2022، و حصل التحالف ديال "نحررو الشعب" على 56 كرسي ف لبرلمان. ولايني فايي فشل باش ياخد لمنصب ديال عمدة د ندياڭانياو.

## مصادر

تصنيف:ناس حيين
تصنيف:زيادة 1980
تصنيف:السينيݣال
جدري القرود

**جدري القرود** هو مرض كيجي من ڤيروس سميتو ڤيروس جدري القرود. هاد المرض كيخلي الواحد يطلعو ليه حبوب فالجلد كيوجعو بزاف، وكتنفخ ليه الغدد اللمفاوية، و كتجيه السخانة. ف الغالب الناس كيبراو منو مزيان، ولكن كاين شي وحدين كيمرضو بزاف.

بديل=حبوب جدري القرود|تصغير|حبوب جدري القرود

## كيفاش كيتنقل

أي واحد ممكن يشد جدري القرود. هاد المرض كيتنقل بهاد الطرق:

* لمسّان د شي واحد مريض، إما بالبوسان ولا الجنس
* لمسّان د الحيوانات المريضة ملي كيتصادو، كيتسلخو ولّا كيتكالو
* لمسّان د الحوايج الملوثة بحال الفراش ولا الكسوة
* العيالات الحاملات المريضات يقدرو يعطيو الڤيروس للدراري ديالهم اللي ف الكرش

## ليمارات

ليمارات ديال جدري القرود كيبانو عادة فالسيمانة اللولة، ولكن ممكن يبانو من نهار واحد حتى ل21 يوم من بعد ما الواحد يتعرض للڤيروس. ليمارات كيبقاو عادة من جوج سيمانات حتى ل4 ديال السيمانات.

ليمارات اللي كيبانو بزاف هوما:

* حبوب فالجلد
* سخانة
* حريق فالقرجوطة
* ضران د الراس
* وجع ف العضلات
* وجع فالظهر
* عيا
* نفخة فالغدد اللمفاوية

عند شي ناس، أول حاجة كتبان هي الحبوب فالجلد، وعند ناس خرين كيبانو ليمارات خرين قبل.

## العلاج

الهدف من العلاج هو لعلاج ديال الحبوب اللي فالجلد و النقيص ديال الوجع و منع المشاكل الكبيرة. التهلّو من بكري مهم على ود التحكم فالأعراض و تجنب المشاكل الكبيرة.

الجلبة ديال جدري القرود تقدر تعاون ف منع العدوى. خاص الجلبة تخاد ف 4 يام من بعد لمخالطة ديال شي واحد مريض (ولا ف 14 يوم إيلا ماكانوش أعراض).

## لحماية منو

إيلا كان لواحد مريض بجدري القرود، خاصو:

* يڭولها ل أي واحد خالطو مؤخراً
* يبقى ف الدار حتى يطيح الجلد كامل و يتصاوب جلد جديد
* يغطي ليطاش و يلبس الكمامة ملي يكون مع ناس خرين
* يبعد على الملامسة الكسدية

باش ما ينتاشرش جدري القرود بين الناس، خاص المرضى يعزلو راسهم ف الدار، ولا ف السبيطار إيلا كان ضروري، طول الوقت اللي فيهم العدوى (من اللول ديال الأعراض حتى يبرا الجلد و تطيح القشرة). تغطية البقع و لبس الكمامة الطبية ملي كايكونو مع ناس خرين ممكن يعاون باش ما ينتشرش المرض.

## مصادر


تصنيف:مرض
تصنيف:مرضات ڤيروسيين حيوانيين
الشيخ مويجو

**موشي** ولّا **موسى عطياس** لمعروف ب الشيخ مويجو (مزيود ف 1937 ف مكناس، توفى ف 2 ماي 2020 ف كريات أتا، إسرائيل) هوّ موغني مغريبي يهودي، و كيتّعتابر من لإيقونات ديال لأغنية لمغريبية ليهودية.

## حياتو
تّولد الشيخ مويجو ف مكناس، ف فاميلة فنية، حيت كان بّاه يعقوب عطياس كيلعب لألات د لإيقاع.

بدا الشيخ مويجو لمسيرة لفنية ديالو ف لغنا ملي كان عندو 25 عام، و تّعرف ب لأغاني د الشعبي و لملحون.

ف 1962، هاجر ل إسرائيل، و تماك بدا كاريير فنية جديدة ب لغنا و لعزف على لماندولين، قبلما يبدّل لألة ل لكامانجة لمغريبية، لي كاتّلعب واقفة. الشيخ مويجو بقى ديما مرتابط ب لمجتمع لمحلي ديالو، و كان لمدخول ديالو سيرتو من لعراسات و لمناسبات لي كايحتافلو بيها لمغاربا ليهود.

بلا لأغاني د الضحك بحال "الطنجية"، و "لبنات"، غنى الشيخ مويجو تا على ود السلام و التعايش بين ليهود و لمسلمين، بحال ف أغنية "براهيم لخليل"، لي ڭال فيها بلي براهيم هوّ الجد لمشتارك ديال ليهود و لمسلمين، و بلي سماعيل و إسحاق خلقهم رب واحد.

## مصادر

تصنيف:مغاربا يهود ف لقرن 20
تصنيف:زيادة 1937
تصنيف:ملحن مغريبي
تصنيف:ناس د مكناس
تصنيف:وفيات 2020
تصنيف:ناس تزادو ف مكناس
تصنيف:ناس توفاو ف إسرائيل
تصنيف:مغاربا يهود ف لقرن 21
ڤادوز

**ڤادوز** (بلألمانية: **Vaduz**) هي لعاصيما د ليخطنشطاين و تاني أكبر مدينة فيها (مورا لمدينا د شان *Schaan*). جات ف لغرب ڭاع د لبلاد، حدا لحدود مع سويسرا، و تيدوز فيها لواد ديال الراين. هي من لعواصم الصغار د ؤروپا، و تيسكنو فيها شويا كتر من 5000 واحد
.

ڤادوز ما فيها لا مطار لا محطة ديال الطران، و تيسافرو ليها الناس إما بالطونوبيل ولا بلكار. فيها فرقا ديال لكورا (إف سي ڤادوز) كاتلعب ف لبطولة د سويسرا.

## مصادر


تصنيف:ليخطنشطاين
تصنيف:عواصم ديال بلدان
لوكسمبورݣ (مدينة)

**لوكسمبورݣ** ولاّ **لمدينا د لوكسمبورݣ** (بالليكسمبورݣية: **Stad Lëtzebuerg** - بلألمانية: **Stadt Luxemburg** - بلفرانساوية: **Ville de Luxembourg**)، هي لعاصيما د ليكسمبورݣ و أكبر مدينة فيها. جات ف لجنوب د لبلاد، ف لبلاصة اللي تيتلاقاو فيها لويدان د آلزيط و پيطروس. هي من لعواصم 13 ف لعالم اللي عندهم نفس السمية بحال لبلاد اللي هوما فيها.

لوكسمبورݣ عندها تاريخ قديم، و لبلاصة اللي فيها دابا كانو مستاقرين فيها الرومان. ف لقرون لوسطانيا تبنات فيها واحد لقلعة فوق واحد لكدية، و عاونات بزاف الناس ديال تما باش يحميو راسهم ف لوقيتة د لحرب. تهدمات لقلعة ف 1867 من مورا لإتفاقية د لندن، اللي تّافقو فيها بزاف د لبلدان باش يردو لأرض د ليكسمبورݣ محايدة و ما تبقاش تشارك ف لحروب. الطراف اللي بقاو من لقلعة، و السور و لمدينة لقديمة تقيدو من بعد (ف 1994) ف اللائحة ديال مواقع الترات لعالمي ديال ليونيسكو.

ف لوقت د دابا، لوكسمبورݣ معروفا باللي هي وحدا من أكتر لمراكز لمالية لكبيرة ف ؤروپا، و من لبلايص اللي فيهم أكتر لخلصات طالعين ف لعالم. فيها بزاف ديال لمؤسسات ديال ليتيحاد لؤروپي. تيسكنو ف لوكسمبورݣ شويا كتر من 130.000 واحد، كتر من 65% برّانيين.

## مصادر


تصنيف:ليكسمبورݣ
تصنيف:عواصم ديال بلدان
منير حمود

**منير حمود** (مزيود ف 1 فبراير 1985 ف ناضور، توفى ف 12 فبراير 2024) كان كوايري نورڤيجي مغريبي محتارف لي لعب ف شي وقت معا لمنتخب لوطني د النورڤيج د كورة. كان لعاب ب مهارات متعددة لي قادر يشد لپوسط ديال ديفونسور و وسايطي، و أغلبية كاين كيلعب ديفونسور علّيمن.

## لكاريير
ف لموسم د 2004 و 2005، لعب حمود معا ف.س. لين ؤصلو ف لبوطولة النورڤيجية اللولة. و لعب معا لمنتخب د النورڤيج ديال قل من 18 عام، 19 عام، و 21 عام. ف 2006، نضم ل فرقة ف.كـ. بودو/ݣليمت لي دوّز معاها 6 د لمواسم.

ف 27 يناير 2009، تعيّط ليه باش يلعب معا لمنتخب اللول، ف ماتش ضد ألمانيا، تحت لقيادة ديال لمودريب إݣيل ؤلصن، ولايني بقى ف دكة لإحتياط.

ف لموسم د 2012، سنى حمود معا فرقية صطرومصݣودصيت *Strømsgodset*. ب 54 ماتش ف لبوطولة، كان حمود من أهم لعناصر لي ساهمو ف الرباح ديال لبوطولة لنورڤيجية لممتازة د 2013، و خداو الرتبة 2 و 4 على التوالي ف مواسم 2012 و 2014. لكونطرا ديالو تسالى ف 2014، و ف 15 يناير 2015، سنى كونطرا جديد ديال 3 سنين معا نفس لفرقة. من مور لموسم د 2019، قرر باش يعتازل كورة.

## حياتو مور لعتيزال و لموت ديالو
حمود كان ساكن ف دوار سكوݣر، و كان خدّام مودريب ديال الدراري الصغار. لعب مدة قصيرة معا فرقة ديال لبوطولة النورڤيجية د النيڤو التامن. قبل من موسم 2024، كان تعيّن موطوير ديال اللعابا ل فرقتو لقديمة *Strømsgodset.* ف 12 فبراير 2024، لفرقة خرّجات إعلان بلي منير حمود مات على غفلة، على عمر د 39 عام، ف مدينة درامن النورڤيجية.

## مصادر

تصنيف:ناس د ناضور
تصنيف:وفيات 2024
تصنيف:زيادة 1985
تصنيف:ناس تزادو ف ناضور
تصنيف:ناس توفاو ف النورڤيج
تاتير د سترايزند

تصغير|التصويرة لأصلية ديال لڤيلا د باربارا سترايزاند، لي حاولات تمنعها باش تّنشر ف 2003
**تاتير د سترايزند** (ب لينݣليزية Streisand effect) هو ملي شي واحيد كيحاول يخبّع شي معلومة على عامة نّاس، و لمجهود ديالو كيزدق شاهرها كتر.

## لأصال د تسمية
هاد تاتير مسمي علا لموغنية و لموماتيلة لميريكانية باربارا سترايزند لي ف 2003 خرجت تويرة ديال لڤيلا ديالها ف واحد مشروع كيوتق تّعرية ديال سّواحل ف كاليفورنيا، جات هي دعات صحفيين لي صوروها ب توهمة نتهاك لخصوصية، هاد دعوة لقضائية هي لي شهرات تويرة لي ماكانتشي معروفة بزاف قبل. باربارا دعات صحافي كينيت أدلمان على 50 مليون دولار. لهدف من دعوة هي يزوّل تّويرة لي تشبرت من سما د دار ديالها. لقاضي حكم على باربارا ماش تخلص 170.000 دولار ن أدلمان على لمصاريف ديال لمحاميين ديالو.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:صفاحي فيهوم نيولوجيزم ب الداريجة
تصنيف:مدابزات بسباب لخوصوصية
تصنيف:تقافة د أنتيرنيت
تصنيف:مقالات ب عناوين فيها نيولوجيزم
أتينا

**أتينا** (ب ليونانية: **Αθήνα**)، هي لعاصيما د ليونان و أكبر مدينة فيها. جات ف لجنوب الشرقي د لبلاد، ضايرين بيها الجبال من 3 د الجوايه، وكاطّل على لبحر لبيض لمتوسط. هي أكتر عاصيما جات ف لجنوب ف لأرض د ؤروپا. تيسكنو فيها تقريبا 650.000 واحد.

أتينا عندها تاريخ قديم و هي وحدا من لمدون لقدام ف لعالم، اللي مهضور عليها من هادي كتر من 3400 عام. هي لمدينا منين بدات لحضارة د لإغريق، و فيها فين عاشو فلاسيفا كبار أترو ف لبشرية بحال أفلاطون و سقراط. أتينا هي لبلاصا اللي بداو فيها بزاف د لحوايج مهمة ف التاريخ، بحال الديموقراطية و لحضارة لغربية، و لألعاب لأولمپية (تلعبات فيها أول ألعاب ف 1896 و تعاودات فيها ف 2004). هي لعاصيما د ليونان من 1834.

أتينا فيها بزاف د لبني تاريخي، منهم جوج د لمباني اللي داخلين ف اللائحة ديال مواقع الترات لعالمي ديال ليونيسكو، اللي هوما لأكروپول، و لمعبد ديال دافني. فيها تاني أكبر مرسا ف ؤروپا (لمرسا د بيرايوس، اللي هو لمرسا 13 ف لعالم)، أكبر مطار ف ليونان، و ميطرو فيه 3 د لخطوطا و 66 محطة.

## مصادر


تصنيف:ليونان
تصنيف:عواصم ديال بلدان
تصنيف:دول مدون
سوميلة د فونداسيون

تصغير|رسمة ديال سوميلة
**السوميلة د فونداسيون** (ب لفرانساوية: **Semelle de fondation**) هي الساس اللي كيتحط تحت البناية باش يعطيها الإستقرار. يعني هي البنية اللي كتكون تحت الأرض، وكتكون من لبيطون ولّا الحجر، وكتساعد على توزيع الوزن ديال البناية على التربة بشكل متساوي. هادشي كيمنع البناية من الهبوط ولّا التصدع.

## نواع د السوميلات

### سوميلات شريطية
**سوميلة شريطية مستامرة**: هاد النوع عبارة على شريط طويل من لبيطون كيمتد تحت لحيط، وكتكون مهمة ديالو هي توزيع الثقل على طول لحيط.

**سوميلة شريطية متقطعة**: كتكون عبارة على قواعد من بيطون تحت لحيوطا ولّا لپوطوات، بحيث كيكون تماك فواصل بين السوميلات.

### سوميلات منفصلة
**سوميلة منفصلة للأعمدة**: هادي عبارة على سوميلات د بيطون فردية تحت كل پوطو من لپوطوات د البني، وكتكون مهمة ديالو هي تحمل وزن العمود و توزيعو على التربة.

### سوميلات عميقة
هادي عبارة على پوطوات طويلة كتكون مصنوعة من لبيطون ولّا الحديد، وغالباً ما كتخدم ف التربة الضعيفة. بحيث كاتكون ف ساس لي لعمق ديالو كبير، وكتدخل لعمق الأرض حتى كتوصل ل تربة قوية ولّا صخر.

## مصادر

تصنيف:عناصر د لمعمار
تصنيف:هنداسة د لمعمار
تصنيف:مقالات د مسابقة ويكيپيديا ب الداريجة غشت 2024
طرانزيسطور

تصغير|267x267بك|تصويرة فيها نواع مختالفة ديال الطرانزيسطورات
**الطرانزيسطور** (ب) لي هي ختصار ديال **Transfer Resistor** لي كتعني **مقاوم النقل** جهاز إلكتروني صغير كيتخدّم باش يتحكم ف تدفق التريسينتي فالسيركويات ديال التريسينتي. كيخدم كـ "ساروت" ولّا "مضخم" ديال السينيال د التريسينتي.

## نواع الطرانزيسطور
**الطرانزسطور الميدالي (FET)**: هاد النوع كيتكون من ثلاثة د الطراف (الباب، القناة، و المصدر). كيخدم بشكل مختالف على الطرانزيسطور الجاوجي حيت كايعتمد على جهد للتحكم فالتدفق.

* **التخدام**: كيتخدم فالتطبيقات اللي كتحتاج تحكم دقيق فالسينيالات، بحال فالأجهزة العصرية والأورديناتورات.

**الطرانزسطور الجاوجي (BJT)**: هاد النوع كيتكون من ثلاثة د الطبقات (لباعت، لقاعدة، و لمجمع). كيتستعمل ف تضخيم و تبديل السينيالات.

* **التخدام**: كيتخدم فالأجهزة الإلكترونية، بحال الراديو والتلفاز، وف تصميم السيركويات.

## الوظائف ديال الطرانزيسطور
تصغير|تصويرة ديال طرانزيسطور
* **التضخيم**: كيتخدم لتقوية السينيالات الصغيرة د التريسينتي، بحال ف فالأجهزة الصوتية.
* **التبديل**: كيمكنلو يتحكم ف طليق و توقيف التريسينتي، بحال فالمكونات الرقمية و الأنظمة الحاسوبية.
* **التحكم**: كيعطي القدرة على التحكم فالتريسينتي و توجيهها فالسيركويات.

## بداية الطرانزيسطور

### التلاتينات - فكرة الطرانزيسطور
فالربعينات، لعولاما كانو ف طور لبحث و التجريب باش يبتاكرو مكونات إلكترونية جديدة. ولايني لفكرة الأساسية ديال الطرانزسطور باقي ما كانتش واضحة.

### 1947 - ختراع الطرانزيسطور
فـ 1947، فرقة ديال لعولاما ف مختبرات بيل ف لميريكان، بقيادة *جون باردين*، *وليم شاكلي*، و *والتر براتين*، نجحو ف ختراع أول طرانزيسطور. هاد الإختراع كان عبارة على طرانزيسطور جاوجي، واللي كان معروف بسمية "الطرانزيسطور السليكوني" silicon *transistor* ولّا "الطرانزيسطور البلاري" *crystal diode transistor*.

الإختراع ديال الطرانزسطور كان واحد من أعظم الإكتشافات ف القرن العشرين، و مثل نقلة نوعية ف الطيكنولوجيا.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:1947 ف الطيكنولوجيا
تصنيف:1947 ف التحوسيب
تصنيف:إختراعات ديال لقرن 20
تصنيف:مكونات تريسينتية
رملة

[تصغير|نموذج ديال رمل من صحرا د جوبي ف [مونݣوليا.]]
**الرملة** هي عبارة على مادة طبيعية كاتكون من حبيبات صغيرة وكيكون غالباً لونها صفر ولّا بني، و هي موجودة فبزاف من لبلايص، بحال لپلاجات و الصحاري و لويدان. كاتنتج على تآكل الصخور و المعادن. هاد الحبيبات كتكون رطبة وقابلة للتفتات.

## لمزايا ديال الرملة

* **اللون**: اللون ديال الرملة يمكن يكون مختالف على حساب نوع المعادن اللي كيتكون منها. كيكون غالباً صفر، قهوي، ولّا رمادي.
* **الحجم**: الحبيبات ديال الرملة صغيرة بزاف مقارنة معا الصخور، و كتكون بين 0.0625 ملم و 2 ملم.
* **الملمس**: الرملة كتكون رطبة و قابلة للتفتات ب ليد.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:لقشرة د لأرض
تصنيف:مواد د لبني
تصنيف:تراب
كاميرا ديجيطال

تصغير|تصويرة ديال كاميرا ديجيطال
**لكاميرا ديجيطال** (ب) هو جهاز إلكتروني كيتستعمل باش تصور تصاور و الڤيديوات و تخزنهم بشكل رقمي. فعوض ما تخدم الأفلام التقليدية، لكاميرا ديجيطال كتسجل التصاور على شكل داطا ف كارط ميموار.

## مصادر


تصنيف:طيكنولوجيا
تصنيف:مقالات د مسابقة ويكيپيديا ب الداريجة غشت 2024
تصنيف:1975 ف لفنون
تصنيف:إختراعات ديال لقرن 20
ضالة

[تصغير|تصويرة ديال ضالة مبنية ب ل[حجر]]
**الضالة** (ب) هي ساس مصاوب من لبيطون، كاتكون مسطحة و كتخدم كأرضية للساسات ف لبني. الدور ديالا هو توزيع ثقال من فوق لبني على التربة بطريقة متساوية.

## مصادر

تصنيف:لبني
تصنيف:مقالات د مسابقة ويكيپيديا ب الداريجة غشت 2024
تصنيف:عناصر د لمعمار
پوطو

تصغير|تصويرة ديال پوطو
**لپوطو** ولّا **لعْمود** (ب, ب) هو عنصر أساسي ف كل مشروع ديال لبني، سوا كان مبنى سكني، تجاري، ولّا حتى منشآت على برّا بحال لقناطر. المادة الأساسية ديالو هي البيطون و لحديد. كايتعتابرو لپوطوات من بين العناصر الأساسية اللي كتلعب دور مهم ف دعم و تحمل الأثقال.

## نواع الپوطوات

### پوطوات ديال البيطون
**پوطو د بيطون المسلح**: هو الي كيتستعمل بزاف، حيث كيتم خلط البيطون مع حديد مسلح لتحسين القوة والمتانة. الپوطوات ديال لبيطون كتكون قوية وقادرة على تحمل الأحمال الكبيرة.

**پوطو د بيطون بلا حديد**: كتستعمل ف الحالات اللي مفيهاش أوزان ثقيلة، ولايني قوتها كاتكون قل من لبيطون المسلح.

### پوطوات ديال لحديد
كيتصنعو من لحديد لقاصح ولا الفولاذ، وكيستعملو ف للبنايات لكبيرة ولّا الصناعية. كتميز بالمرونة وقوة التحمل العالية.

## مصادر

تصنيف:عناصر د لمعمار
تصنيف:مقالات د مسابقة ويكيپيديا ب الداريجة غشت 2024
كماية

تصغير|310x310بك|تصويرة ديال راجل كيكمي شقوفا
**الكماية** (بالعربية: **التدخين**) هي لعملية الي كاتم فيها حرق الطابا ف لݣارو ولا الشيشة، و من بعد كايتنفس لواحد الدخان اللي كيتكون من هاد الحرق. هاد الدخان فيه مواد كيماوية كضر بصحة بحال النيكوتين و القطران لي كتسبب لإدمان.

## تأثيرات كماية
* **صحة رية**: كيسبب أمراض ف الرية بحال الإلتهاب، لكحة المزمنة (كاتبقى مدة طويلة)، و حتى لكونصير.
* **مشاكل لقلب**: كيزيد من خطر الأمراض القلبية بحال النوبات القلبية.
* **طلوع [[طونسيو]]**: الكماية كترفع طونسيو و كاتأثر على الصحة العامة.
* **ال[[جلد]]**: كيخلي البشرة تتجعد و تنشف بزربة.
* **[[سنة (أناطومي)|السنان]]**: كيخلي السنان يصفارو و كيدير مشاكل ف اللثة.

## مصادر


تصنيف:صحة
تصنيف:مقالات د مسابقة ويكيپيديا ب الداريجة غشت 2024
طونسيو

تصغير|313x313بك|طريقة تقليدية لي كيتعبر بيها طونسيو
**طونسيو** هو القوة اللي كيتدفع بها الدم على ف لعروق، باش يوصل ل جميع لأنسجة د لݣسدة و لأعضاء ديالو، ب لمواد لغذائية و الأكسجين و لما و الإنزيمات. هاد العملية معروفة بالدورة الدموية. الدورة الدموية كتبدا فاش كيتقبض لقلب و كيدفع الدم ب قوة اللي فيه، فا كيعدي الدم من القلب للشريان الأبهر، اللي هو أكبر شريان ف لݣسدة د بنادم، و من بعد كيمشي ل بقية الشرايين. من بعد، القلب كيترخى باش يعمر ب كمية جديدة ديال دم لي فيه الأكسجين، و عاد كاينقابض مرة خرة و كايدفع الدم للشريان الأبهر، و هاكا غادية. الإحصاءات الطبية كتأكد على أهمية الحفاظ على طونسيو ف المعدل الطبيعي اللي هو 115/75 ميليميتر زاواق، و أي زيادة على هاد المستوى يقد يسبب إجهاد للقلب و الكلوة، و يمكن تأدي لحدوث سكتة دماغية أولا العقم المبكر عند الرجال.

## أنواع الطونسيو
**الطونسيو الإنقباضي:** هو طونسيو اللي كيكون خلال نقباض عضلة لقلب، يعني فاش كيدفع لقلب دم ل لعروق. هادا هو الرقم لعالي ݣاع ف قياس ضغط الدم.

**الطونسيو الإنبساطي**: هو طونسيو اللي كيكون بين جوج دقات د لقلب فاش كيرتاح لقلب بين الإنقباضات. هادا هو الرقم النازل ݣاع ف قياس ضغط الدم.
تصغير|278x278بك|تصويرة ديال أپاراي كاتعبر طونسيو

## الأسباب ديال طلوع الطونسيو

* **العامل الوراثي**: يلا كان لواحد عندو تاريخ عائلي مع طلوع الطونسيو.
* **التغذية**: كترة ديال ماكلة لي عامرة ب لملحة.
* **نمط الحياة**: قلة الرياضة و زيادة لوزن.
* **[[كماية|لكماية]]**: كيأثر على طونسيو و صحة لݣسدة بشكل عام.
* **[[سطريس|السطريس]]**: الضغط النفسي و القلق كيزيدو من طلوع طونسيو.

## المشاكل ديال الطونسيو

* **مشاكل ف القلب**: بحال الذبحة الصدرية و النوبات القلبية.
* **السكتات الدماغية**: بسباب التأثير ديالها على لعروق د الدم ف الدماغ.

## مصادر


تصنيف:مقالات د مسابقة ويكيپيديا ب الداريجة غشت 2024
تصنيف:دم
بت د الراديو

تصغير|محطة الراديو الطويل الموجة
**لبت د الراديو** (بال) هو لعملية د لمسيفطة ديال السينيالات علّ بعد، ب لواسطة ديال لمواج لكهرومغناطيسية لي عندها طبيعة صوتية، ولا هدرة ولا مزيكا ولا شي نواع وخرى. و هادشي ب لإيستيعمال ديال لمواج راديوية ل ڭاع الناس لي عندهم مستقبلات ديالها ف لازون ديالهم.

## تاريخ
[تصغير|برج ديال البت دراديو فـ تروندهايم - [النورڤيج]]
صعيب تحدد التاريخ ديال الزيادة د راديو ولا حتا لمختارع ديالو، حيت هو جا منبعد بزاف ديال الإختيراعات لمرتابطة بيناتها شوية بشوية على طول بزاف ديال السنين. و من بين الأعمال ديال لي ساهمات ف تطوار ديال تيكنيك د البت د راديو، كنلقاو الأعمال ديال شي عولاما كانو ف لقرن تسعطاش، بحال: أندري ماري أمپير، ألكساندر ݣراهام بيل، صامويل مورس، مايكل فاراداي، دجيمس واط، هاينريش هيرتس، ݣيورݣ زيمون أوم و ألساندرو ڤولتا. و ف نهاية لقرن تسعطاش قدر لعالم ݣولييلمو ماركوني، يتبت عمليا بلي ممكن يتستعمل الهوا بحال شي زون ديال لمسيفطة د السينيال، و هادشي فاش طلق أول بت د الراديو كيتكون من كريپطة د مورس، و بتو من محطة موقتة صايبها ماركوني ف عام 1895.
[تصغير|طيسط ديال [نيكولا طيسلا للستيعمالات ديال نقل الطاقة اللاسلكية]]
و ف لوقيتة لي صعيب نسندو البراءة د لإختيراع تاع راديو ل شي شخص واحد، و وخا هاكاك تعطات أول براءة د لإختيراع تاع الراديو ل نيكولا طيسلا، و عطاهلو المكتب د براءات لإختيراع ف الولايات المتاحدة.

## لبدية ديال لبت د الراديو
تصغير|بناية د راديو ف براتيسلاڤا - سلوڤاكيا
تكتاشفات الإمكانية ديال لبت د الراديو غير ب الزهر. ف عام 1916 ف واحد النهار كانو لمهندسين ف واحد الشركة ديال التصنيع ف ميريكان كيديرو تجارب على لمسيفطة ديال الصوت، و طاح ف بالهم يسيفطو لمزيكا لي كتخرج من الأسطوانات لكلاسيكية، ف بلاصت الصوت. و ب الصدفة، فنفس اللحظة كانو شي ناس هواة مامتوقعينش كيستعملو معدات ديال لإستقبال صايبوها ف ديورهم، و هنا غادي يستقبلو المزيكة ف هاد لمعدات. و منبعد غادي يسيفطو طلبات لديك الشركة باش تعاود تبت ليهم المزيكا مرة وخرة، و هادشي غادي يدهش دوك لمهندسين. مور شي فترة الشركة غتبدا تدير بت د راديو بشكل منتاظم، و غاتسمى منبعد بسمية ديال KDKA، وغتكون هي أول محطة ديال بت د رايدو ف لعالم. ف لعشرينات غادي يبدا البت د راديو كينتاشر ف بزاف ديال لبلادات د لعالم، بحال كانادا ف 1920، و ؤسطراليا لي غتفتح لمحطة اللولة تاعها ف 1921، و ف النݣليز غادي تبان شركة لبت لبريطانية BBC ف عام 1922. و غايبدا ف نفس الوقت أول بت د الراديو فـ فرانسا لي غينطالق من برج إيفل، و حتا أول بت د رايدو ف لإتحاد السوڤياتي. و ف 1923 غايتصايبو محطات د لبت د الراديو فـ بلجيكا، تشيكوصلوڤاكيا،ألمانيا و سپانيا، و موراهم فينلاندا و الطاليان ف عام 1924، و منبعد النورڤيج، پولونيا، لمكسيك و الجاپون ف عام 1925 و لهند ف عام 1927، و موراها التباقي ديال لبلدان ف لعالم.

## معرض تصاور

فيشي:KSTP_studios.jpg|لمحطة ديال راديو سانط پول - مينيسوطا
فيشي:Radio_Transmission_Diagram_en.svg|لمخطاط ديال الإرسال د الراديو من نوع (AM و FM)
فيشي:Amfm3-en-de.gif|سيسطيمات ديال لمسيفطة ديال AM و FM


## مصادر


تصنيف:قلدة تحتانية
تصنيف:تواصل
تصنيف:مقالات د مسابقة ويكيپيديا ب الداريجة غشت 2024
ستيڤ دجوبز

**ستيڤن دجوبز** ولا **ستيڤ دجوبز** (ب )؛ (24 فبراير 1955 - 5 أكتوبر 2011) كان واحد لمخترع ميريكاني اللي أصل ديالو سوري، و كان واحد من كبار رجال الأعمال ف لميريكان. تعرف بلي هوّ المؤسس الشريك و المدير التنفيذي السابق، و بعدها رئيس مجلس إدارة شركة آپل. و كان أيضاً الرئيس التنفيذي السابق ديال شركة **[[پيكسار]]**، و بعدها عضو ف مجلس إدارة شركة والت ديزني حتى توفى. خلال فترة إدارتو للشركة، قدر يخرج للوجود مجموعة ديال المنتجات المميزة بحال جهاز ماكينطوش (ماك) ب نواعو، و ثلاثة ديال نواع لپورطابلات: آيپود، آيفون و آي پاد.

## مصادر


تصنيف:زيادة 1955
تصنيف:وفيات 2011
تصنيف:مقالات د مسابقة ويكيپيديا ب الداريجة غشت 2024
محطة ديال الطران

تصغير|311x311بك|تصويرة ديال محطة طران
**لمحطة** ولّا **لݣار ديال الطران** هي وحدة من لعناصر الأساسية ف نظام النقل الحديدي، وكتعتبر نقطة مهمة ف التنقلات اليومية ديال الناس. كتجمع بزاف ديال المكونات والخدمات اللي كتساهم ف تنظيم وتسهيل حركة المسافرين. من خلال توفيرها ل مجموعة ديال المرافق الأساسية، كتكون المحطة بمثابة مركز حيوي الي كيربط بين المدون والمناطق. كتكون هاد لمحطة من طروطوارات وهي لبلايص اللي كايوقف فيها الطران، كتكون مرفوعة على الأرض وكتسمح للناس بالطلوع والنزول بسهولة. كيتواجدو فيها مكاتب اللي كيبيعو تيكي ديال طران, فيها أيضا مرافق أخرة بحال لمطاعم وقهاوي، وطواليطات و زيد و زيد، لي كتسهل على لمسافر يكون مرتاح وهو كيتسنا فطران.

## تاريخ المحطات
أول محطة طران كانت ف القرن تسعطاش. أول محطة كانت محطة "ستوكتون دارلينݣتون" ف النݣليز، اللي تم فتتاح ديالا ف عام 1827. كانت المحطة بسيطة، ولكن مع مرور الوقت، تطورت بشكل كبير لتلبية حتياجات الزيادة ف حركة الركاب.

## مصادر


تصنيف:لمركوب
تصنيف:مقالات د مسابقة ويكيپيديا ب الداريجة غشت 2024